Eirik Wollen Steen

Eirik Wollen Steen (født 3. oktober 1993) er en norsk fotballspiller som spiller for Åsane Fotball.

Han ble kåret til årets spiller i Åsane i 2015, og ble tatt ut på Bergensavisens lokale lag i 1.divisjon.

IL Bjarg 
Frem til 2012 spilte han for moderklubben IL Bjarg, hvor han var en fremtredende spiller allerede i ung alder. I desember 2010 ble han, bare 17 år gammel, tatt ut i en 18-mannstropp bestående av lokalfotballspillere som fikk prøve seg mot Brann i en treningskamp. Samme år var han også på prøvespill hos Brann.

Åsane Fotball 
I forkant av 2013-sesongen meldte Wollen Steen overgang til Åsane Fotball. Allerede den første sesongen markerte han seg, og spilte fast for «martyrene fra Myrdal». 2014-sesongen ble en stor opptur, og endte med opprykk. I OBOS-ligaen imponerte Åsane, og etter en nervepirrende avslutning endte de på en 11.-plass. Wollen Steen spilte samtlige minutt denne sesongen. Assistenttrener i Åsane, Morten Kalvenes, forklarte dette med at han er «en veldig klok spiller, som er bevisst i alt han gjør.»  Bergensavisen tok ham ut på årets lokale lag i 1.divisjon, og dannet her stopperpar med Vadim Demidov. I tillegg ble han kåret til årets spiller i Åsane.

Referanser

Eksterne lenker 
 

Norske fotballspillere
Fotballspillere for Åsane Fotball
Fødsler i 1993